Oznámenie Komisie Európskemu parlamentu a Rade o technickej úprave finančného rámca pre rok 2011 v súlade vývojom HND vrátane úpravy súm pridelených z fondov na podporu súdržnosti členským štátom, v ktorých došlo v období rokov 2007 – 2009 k rozdielu medzi odhadovanou a skutočnou výškou HDP predložené v súlade s bodmi 16 a 17 medziinštitucionálnej dohody zo 17. mája 2006 /* KOM/2010/0160 v konečnom znení */





[pic] | EURÓPSKA KOMISIA | Brusel, 16.4.2010 KOM(2010)160 v konečnom znení OZNÁMENIE KOMISIE EURÓPSKEMU PARLAMENTU A RADE o technickej úprave finančného rámca pre rok 2011 v súlade vývojom HND vrátane úpravy súm pridelených z fondov na podporu súdržnosti členským štátom, v ktorých došlo v období rokov 2007 – 2009 k rozdielu medzi odhadovanou a skutočnou výškou HDP predložené v súlade s bodmi 16 a 17 medziinštitucionálnej dohody zo 17. mája 2006 OZNÁMENIE KOMISIE EURÓPSKEMU PARLAMENTU A RADE o technickej úprave finančného rámca pre rok 2011 v súlade vývojom HND vrátane úpravy súm pridelených z fondov na podporu súdržnosti členským štátom, v ktorých došlo v období rokov 2007 – 2009 k rozdielu medzi odhadovanou a skutočnou výškou HDP ÚVOD V roku 2010 ročná úprava finančného rámca pre rok 2011 výnimočne nezahŕňa iba pravidelnú úpravu podľa vývoja cien a HND [bod 16 medziinštitucionálnej dohody (MID) o rozpočtovej disciplíne a riadnom finančnom hospodárení[1]], ale aj úpravu podokruhu 1B (bod 17 MID). V bode 17 MID sa konkrétne uvádza, že „ ak sa preukáže, že kumulovaný HDP na roky 2007 – 2009 akéhokoľvek členského štátu sa odchýlil o viac ako +/–5 % od kumulovaného HDP odhadovaného počas prípravy návrhu tejto dohody, Komisia upraví vo svojej technickej úprave na rok 2011 sumy pridelené z fondov na podporu kohézie tomuto členskému štátu na toto obdobie... “. V bode 17 sa ďalej uvádza prvé obmedzenie, že celkový čistý výsledok týchto úprav, pozitívny alebo negatívny, nesmie presiahnuť 3 miliardy EUR, najmä však druhé obmedzenie, podľa ktorého, ak je čistý výsledok pozitívny, „ celkové dodatočné zdroje sú obmedzené na úrovni nižšieho čerpania prostriedkov v porovnaní so stropmi pre podokruh 1b na roky 2007 – 2010 “. Napokon sa v bode 17 ustanovuje, že „ požadované úpravy budú rozložené rovnomerne počas rokov 2011 – 2013 a príslušné stropy budú zodpovedajúcim spôsobom upravené. “ V bode 16 MID sa uvádza, že Komisia každoročne pri príprave rozpočtového postupu pre rok n + 1 vykoná technickú úpravu finančného rámca v súlade s vývojom hrubého národného dôchodku (HND) a cien na úrovni EÚ a výsledky oznámi obidvom zložkám rozpočtového orgánu. Pokiaľ ide o ceny, výdavkové stropy v bežných cenách sa stanovia s použitím fixného deflátora vo výške 2 % v zmysle bodu 16 medziinštitucionálnej dohody. Pokiaľ ide o vývoj HND, toto oznámenie obsahuje najnovšie dostupné ekonomické prognózy. Cieľom tohto oznámenia je predložiť rozpočtovému orgánu výsledok technickej úpravy (EÚ-27) pre rok 2011 podľa bodov 16 a 17 medziinštitucionálnej dohody. ÚPRAVA STROPOV PODOKRUHU 1B PRE ROKY 2011 – 2013 (BOD 17) Oprávnenosť členských štátov Podľa bodu 17 medziinštitucionálnej dohody musí Komisia upraviť sumy pridelené z fondov na podporu súdržnosti každému členskému štátu, ak sa jeho kumulovaný HDP v rokoch 2007 – 2009 odchýlil o viac ako +/–5 % od kumulovaného HDP odhadovaného počas prípravy návrhu MID. Odchýlka sa preto musí určiť porovnaním štatistických údajov uverejnených v apríli 2005[2] a údajov uverejnených v novembri 2009, ktoré sú najnovšími dostupnými údajmi. Toto ustanovenie má praktické uplatnenie iba pre členské štáty, v prípade ktorých sú stanovené maximálne limity prostriedkov pridelených na podporu súdržnosti[3], t. j. Bulharsko, Česká republika, Estónsko, Lotyšsko, Litva, Maďarsko, Poľsko, Rumunsko a Slovensko. Odchýlky HDP v rokoch 2007 – 2009 nemajú vplyv na sumy pridelené z fondov na podporu kohézie pre ostatné členské štáty. Výsledok porovnania uvedených dvoch súborov štatistických údajov je takýto: [pic] Žiadny členský štát nemá zápornú odchýlku HDP vyššiu než 5 %. Žiadnemu členskému štátu sa preto nemusí pridelená suma znížiť. Na druhej strane sú však tri členské štáty s kladnou odchýlkou presahujúcou 5 %: Česká republika (+7,5 %), Poľsko (+8,0 %) a Slovensko (+10,8 %). Preto sumy pridelené z fondov na podporu kohézie sa musia pre tieto členské štáty zvýšiť. Stanovenie celkovej sumy „nižšieho čerpania“ Keďže čistý účinok úpravy bude pozitívny, je nutné určiť sumu nižšieho čerpania výdavkov oproti stropom pre podokruh 1B na roky 2007 – 2010. Toto nižšie čerpanie pozostáva z troch rôznych zložiek[4]: - zo sumy rozdielov medzi stropmi pre podokruh 1B za každý rok v období 2007 až 2010 a viazaným rozpočtovými prostriedkami pridelenými na dané obdobie, - zo zrušených (alebo prepadnutých) viazaných rozpočtových prostriedkov v rámci podokruhu 1b za každý rok v období 2007 až 2010 okrem súm presunutých na ďalšie roky podľa bodu 48 MID[5], - zo zrušených záväzkov z rokov 2007 – 2010, týkajúcich sa kohéznych výdavkov, okrem súm patriacich k sekcii usmerňovania EPUZF a k FNURH. Podrobné údaje o stave nižšieho čerpania sú uvedené v nasledujúcej tabuľke, pričom sa vychádzalo z najnovších dostupných údajov. [pic] Kladná úprava pre všetky dotknuté členské štáty bude preto obmedzená sumou 1 007 mil. EUR. Táto suma rešpektuje prvé obmedzenie, ktorým sa stanovuje horný limit pre celkový čistý výsledok úprav vo výške 3 mld. EUR. Úprava stropov pre roky 2011 – 2013 v rámci podokruhu 1B Vychádzajúc z celkových prídelov pre jednotlivé členské štáty na obdobie rokov 2007 – 2009 by kladná úprava teoreticky dosiahla 3 331 mil. EUR. Vzhľadom na obmedzenie dané úrovňou „nižšieho čerpania“ sa však kladné úpravy úmerne znižujú takto: [pic] Požadované úpravy sa majú rovnomerne rozložiť na obdobie rokov 2011 – 2013. Zodpovedajúce úpravy stropov v rámci podokruhu 1B musia byť okrem toho vyjadrené v miliónoch eur. Stropy viazaných rozpočtových prostriedkov pre podokruh 1B (v bežných cenách) sa preto zvyšujú takto: - 2011: + 336 miliónov. - 2012: + 336 miliónov. - 2013: + 336 miliónov. Platobné rozpočtové prostriedky Vo štvrtom odseku bodu 23 medziinštitucionálnej dohody sa stanovuje, že akákoľvek revízia musí zachovať primeraný vzťah medzi záväzkami a platbami. Ročné stropy viazaných rozpočtových prostriedkov sa preto musia upraviť na základe platobných profilov naplánovaných pre dodatočné záväzky v rámci podokruhu 1b. Vzhľadom na to, že väčšina platieb súvisiacich s týmto zvýšením záväzkovej časti prebehne pravdepodobne až po roku 2013, zvýšenie platobných stropov zostane obmedzené. Stropy viazaných rozpočtových prostriedkov (v bežných cenách) sa preto zvyšujú takto: - 2011: + 17 miliónov, - 2012: + 87 miliónov, - 2013: + 187 miliónov. Súhrnná tabuľka a záver V nasledujúcej tabuľke je uvedené zhrnutie zmien stropov pre viazané a platobné rozpočtové prostriedky finančného rámca. Jednotlivé sumy sú vyjadrené v bežných cenách: [pic] Údaje v tabuľke finančného rámca uvedenej v medziinštitucionálnej dohode[6] sú vyjadrené v stálych cenách roku 2004. Sumy v bežných cenách sa preto musia v súlade s bodom 16 medziinštitucionálnej dohody prepočítať na ceny roku 2004 pomocou fixného deflátora vo výške 2 % ročne. Tabuľka 1 ukazuje finančný rámec pre EÚ-27 v cenách roku 2004, upravený v zmysle bodu 17 MID. TECHNICKÁ ÚPRAVA FINANčNÉHO RÁMCA V SÚLADE S VÝVOJOM HRUBÉHO NÁRODNÉHO DÔCHODKU (BOD 16) Tabuľka 2 znázorňuje finančný rámec pre EÚ-27 zohľadňujúci uvedenú úpravu stropov pre roky 2011 – 2013, pričom je upravený na rok 2011 (t. j. v bežných cenách a vyjadrený v percentách HND s využitím najnovších dostupných hospodárskych prognóz). Celková výška HND Podľa najnovšej dostupnej prognózy je HND za EÚ-27 stanovený pre rok 2011 na 12 354 021,3 mil. EUR v bežných cenách (a na 11 966 504,7 mil. EUR pre rok 2010, 11 614 170,1 mil. EUR za rok 2009, 12 294 000,1 mil. EUR za rok 2008 a 12 206 170,2 mil. EUR za rok 2007). Výpočet HND za EÚ-27 na nasledujúce roky (2012 – 2013) sa opieral o interné prognózy Komisie týkajúce sa priemernej ročnej miery rastu v reálnych hodnotách. Tieto prognózy sú indikatívne a budú aktualizované každý rok na základe najnovších dostupných ekonomických prognóz. HND pre roky 2010 a 2011 zahŕňa aj nepriamo merané služby finančného sprostredkovania (FISIM), a to v zmysle rozhodnutia Rady 2010/196/EÚ, Euratom zo 16. marca 2010 o používaní FISIM na účely vlastných zdrojov[7] od 1. januára 2010. Hlavné výsledky technickej úpravy finančného rámca pre rok 2011 (EÚ-27) Celkový strop viazaných rozpočtových prostriedkov pre rok 2011 (142 965 mil. EUR) zodpovedá 1,16 % HND. Príslušný celkový strop platobných rozpočtových prostriedkov (134 280 mil. EUR) predstavuje 1,09 % HND. Na základe najnovších ekonomických prognóz tak v rámci stropu vlastných zdrojov zostáva rezerva na úrovni 1,23 % vo výške 17 674 mil. EUR (0,14 % HND za EÚ-27). Stropy vlastných zdrojov a viazaných rozpočtových prostriedkov boli upravené po nadobudnutí účinnosti rozhodnutia 2010/196 o používaní FISIM na účely vlastných zdrojov[8]. OSTATNÉ PRVKY SÚVISIACE S TECHNICKOU ÚPRAVOU Okruh 5 (Administratíva) V prípade okruhu 5 je v poznámke pod čiarou k finančnému rámcu uvedené, že číselné údaje týkajúce sa dôchodkov zahrnuté v rámci stropu tohto okruhu sa majú vypočítať bez príspevkov zamestnancov do dôchodkového systému, maximálne do výšky 500 miliónov EUR (ceny roku 2004) na obdobie 2007 – 2013. Toto ustanovenie by sa malo chápať ako ustanovenie, ktorým sa pri uplatňovaní stropu pre daný okruh zavádza dvojitý limit pre sumy odpočítané z výdavkov na dôchodky: - táto suma nesmie v žiadnom roku prekročiť príspevky zaúčtované v skutočnosti ako rozpočtové príjmy, - celková nahromadená suma odpočtov za obdobie 2007 – 2013 nesmie prekročiť 500 miliónov EUR v cenách roku 2004, čo zodpovedá priemeru 71,4 mil. EUR (82 mil. EUR v cenách roku 2011). Vzhľadom na opakujúci sa charakter administratívnych výdavkov je najnižší limit prijímaný každoročne s cieľom vyhnúť sa použitiu rezervy na začiatku obdobia, ktorá by neskôr nebola k dispozícii v plnej výške. Suma, ktorá sa má odpočítať za rok 2011, predstavuje 82 mil. EUR v bežných cenách. Výdavkové položky mimo finančného rámca na obdobie 2007 – 2013 Mimo výdavkových stropov odsúhlasených vo finančnom rámci na obdobie 2007 – 2013 je k dispozícii niekoľko nástrojov. Cieľom týchto nástrojov je umožniť rýchlu reakciu na mimoriadne alebo nepredvídané udalosti a v rámci určitých limitov zaistiť istú flexibilitu mimo dohodnutých výdavkových stropov; sú to: - Rezerva na núdzovú pomoc, ktorá môže byť mobilizovaná do maximálnej výšky 221 mil. EUR ročne v cenách roku 2004 alebo vo výške 253,9 mil. EUR v roku 2011 v bežných cenách (1 744 mil. EUR na celé obdobie v bežných cenách), - Fond solidarity EÚ , ktorého maximálna ročná suma v bežných cenách je 1 miliarda EUR, - Nástroj flexibility s maximálnou ročnou sumou v bežných cenách vo výške 200 miliónov EUR, plus časť nevyužitých ročných súm za roky 2008 – 2010, ktoré je možné preniesť do roku 2011. Okrem toho bude možné mobilizovať Európsky fond na prispôsobenie sa globalizácii (EGF) do maximálnej výšky 500 miliónov EUR ročne v bežných cenách čerpaním z ktorejkoľvek rezervy v rámci celkového stropu pre viazané rozpočtové prostriedky za predchádzajúci rok, a/alebo zo zrušených záväzkov za dva predchádzajúce roky (okrem záväzkov súvisiacich s podokruhom 1b). OPERÁCIE MIMO ROZPOčTU A VLASTNÉ ZDROJE Vo štvrtom pododseku bodu 11 medziinštitucionálnej dohody je stanovené, že informácie, ktoré sa týkajú operácií nezahrnutých do všeobecného rozpočtu, ako aj predvídateľný vývoj rôznych kategórii vlastných zdrojov je potrebné orientačne uvádzať v tabuľkách a každoročne ich aktualizovať v rámci technickej úpravy finančného rámca. Tieto informácie, aktualizované v súlade s poslednými dostupnými odhadmi, sú uvedené v tabuľkách 3.1 až 3.2 . Týkajú sa Európskeho rozvojového fondu (ERF) a štruktúry vlastných zdrojov. PRÍLOHA TABUĽKA 1: FINANČNÝ RÁMEC 2007 – 2013 UPRAVENÝ PODĽA BODU 17 [pic] TABUĽKA 2: FINANČNÝ RÁMEC 2007 – 2013 UPRAVENÝ PRE ROK 2011 A PODĽA BODU 17 [pic] TABUĽKA 3: INDIKATÍVNY PROGRAM VÝDAVKOV, KTORÉ NIE SÚ UVEDENÉ VO VŠEOBECNOM ROZPOČTEA INDIKATÍVNY VÝVOJ RÔZNYCH VLASTNÝCH ZDROJOV [pic] [1] Ú. v. EÚ C 139, 14.6.2006, s. 1. [2] Bod 9 prílohy II nariadenia Rady 1083/2006 z 11. júla 2006. [3] Body 7 a 8 prílohy II nariadenia Rady 1083/2006 z 11. júla 2006. [4] Podľa vysvetlenia v pracovnom dokumente útvarov komisie „Fiche 99“ z 15. februára 2006. [5] Rozhodnutie Európskeho parlamentu a Rady z 29. apríla 2008 (Ú. v. EÚ L 128, 16.5.2008, s. 8). [6] Naposledy zmenené a doplnené rozhodnutím Európskeho parlamentu a Rady zo 17. decembra 2009, ktorým sa mení a dopĺňa medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení, pokiaľ ide o finančný rámec – Financovanie projektov v oblasti energetiky v kontexte plánu hospodárskej obnovy Európy (Ú. v. EÚ L 347, 24.12.2009, s. 26). [7] Rozhodnutie Rady 2010/196/EÚ, Euratom zo 16. marca 2010 o alokácii nepriamo meraných služieb finančného sprostredkovania (FISIM) na stanovenie hrubého národného dôchodku (HND) používaného na účely rozpočtu Európskej únie a jeho vlastných zdrojov, Ú. v. EÚ L 87, 7.4.2010, s. 31. [8] Oznámenie Komisie Európskemu parlamentu a Rade o úprave stropov vlastných zdrojov a stropov viazaných rozpočtových prostriedkov na základe rozhodnutia o používaní FISIM na účely stanovenia výšky vlastných zdrojov, KOM(2010) 162 v konečnom znení.